Moka

La moka a l'è una cafetera inventada de l'Alfonso Bialetti in del 1933 e considerada incoeu 'me vun di esempi pussee important del design made in Italy in del mond, esposta anca al Triennale Design Museum de Milan e al Museum of Modern Art de Noeuva York, con la soa forma a otagon e 'l corp de allumini.

La moka la fonziona cont un sistema ispirad a quell di vegge lavatriss con la lisciva, o ben a gh'è una caldera che la sta a contat cont el foeugh inscì de fà aqua colda in pression, che la passa per el filter, la tira foeura del cafè in polver i savor e i aroma e 'l riva poeu 'me cafè de la colonna. De solet l'aqua a l'è mituda freggia e scoldada in sul foeugh, ma incoeu quej che ghe pias propi tant el cafè disen che l'è mej meter de l'aqua colda e tegnìlla in sul foeugh domà per metèla in pression, e poeu toeulla via, magara passàlla sota l'aqua freggia, inscì de havégh un cafè men amar e brusad.

 Riferiment 
Bressanini

 Alter proget 

 Vos corelade 
Cafè del pignatin
Cogoma
Kamira

Categoria:Cafetera